OpenLLM-France/wikimedia huggingface dataset:
# África Lorente Castillo

África Lorente Castillo (Tànger, 16 d'octubre de 1954 - Hospital Universitari de Bellvitge, 1 de maig de 2020) fou una escriptora, mestra i política catalana.
Va néixer al Protectorat Espanyol al Marroc, però els seus pares eren originaris de Ceutí (Múrcia). Passà la seva infantesa a Las Palmas i Melilla, estudià per a professora a Alacant i el 1976 es va establir a Castelldefels. Es va afiliar el 1975 al PSOE a Alacant. Quan va arribar a Catalunya forma part de la Federació Catalana del PSOE, després PSC-PSOE, amb el qual ha estat primera secretària de la Federació del Baix Llobregat (1983-1988). Va fundar l'Agrupació socialista de Castelldefels.
Ha estat regidora de cultura, educació i esports de l'ajuntament de Castelldefels de 1979 a 1983, i tinent d'alcalde de 1987 a 2003 a les àrees de turisme, comunicació i promoció econòmica. També fou escollida diputada a les eleccions al Parlament de Catalunya de 1984.
Ha treballat com a professora a l'escola Can Roca i Edumar de Castelldefels, l'escola Jacme March de Gavà i l'escola Torre Barona de Castelldefels de la qual va ser directora, i ha escrit dues novel·les en castellà. És membre del Laberinto de Ariadna i de l'Associació Col·legial d'Escriptors de Catalunya.
África Lorente va encapçalar la manifestació del 8M 2020 (Dia internacional de la dona) a Castelldefels, municipi on fou regidora durant 20 anys. Per a ella va ser "un dia ple de reivindicacions", tal com va deixar escrit en el seu perfil de Twitter.
Només deu dies després de la manifestació, va anunciar amb un breu missatge a la mateixa xarxa social, el diagnòstic que li havien comunicat els metges: "Confirmat: coronavirus i pneumònia". Havia superat un càncer feia tot just un any.
Va morir a causa de la COVID-19 l'1 de maig de 2020 a 65 anys.
El dia 11 de març del 2022 fou guardonada pòstumament amb el 3r Premi Carme Chacon, per la seva trajectòria en la lluita feminista i per haver estat la primera dona en ocupar la secretaria del PSC en la comarca del Baix Llobregat.

## Obres

* Al otro lado del crepúsculo (2009)
* El pájaro de zinc (2012)

## Referències

* 1 2 CatalunyaPress.cat. «Mor per coronavirus Àfrica Lorente exdiputada i exregidora del PSC en l'Ajuntament de Castelldefels». [Consulta: 1r maig 2020].
* 1 2 «Àfrica Lorente Castillo | Directori | Castelldefels | Partit dels Socialistes de Catalunya». Partit dels Socialistes de Catalunya. [Consulta: 2 maig 2020].
* ↑ Llobregat, El. «El PSC de Sant Vicenç hace entrega el premio Carmen Chacón a África Lorente y al club senior femenino de handball del municipio» (en castellà). [Consulta: 13 març 2022].

## Enllaços externs

* Blog personal d'Àfrica Lorente Castillo
* Primera novela de África Lorente Castillo Arxivat 2010-09-29 a Wayback Machine. a La Voz de Castelldefels
* Candidats socialistes al Parlament a La Vanguardia, 2 de maig de 1984
* La Casa del LLibre presenta 'El pájaro de zinc' Arxivat 2016-03-03 a Wayback Machine. a La Vanguardia, 19 de maig de 2012
# Yamato Nadeshiko Shichi Henge

Yamato Nadeshiko Shichi Henge (ヤマトナデシコ七変化 Yamato Nadeshiko Shichi Henge) (denominació a l'ideal de bellesa femenina al Japó, pell blanca, bonica, educada i elegant), també coneguda com The WallFlower, és un manga Shōjo escrit per Tomoko Hayakawa.
Nippon Animation adaptà el manga a una sèrie de 25 episodis, dirigida per Shinichi Watanabe, transmetent-se en TV Tokyo i TV Aichi del 3 d'octubre del 2006 al 27 de març del 2007.

## Referències

* ↑ «テレビ東京·あにてれ ヤマトナデシコ七変化 (Yamato Nadeshiko Shichi Henge)». TV Tokyo. [Consulta: 3 setembre 2008].

## Enllaços externs

* Pàgina Oficial de l'Anime (japonès)
# Istme de Tehuantepec

L'istme de Tehuantepec és un istme de Mèxic; la regió més estreta del país entre el Golf de Mèxic i l'oceà Pacífic. El nom de l'istme prové del poble de Santo Domingo de Tehuantepec de l'estat d'Oaxaca, el qual, al seu torn, prové del nàhuatl tecuani-tepec, que significa "puig del jaguar".
L'istme inclou la regió de Mèxic que es troba entre els meridians 94 i 96 de longitud oest; és a dir, el sud dels estats de Veracruz i Oaxaca, i petites porcions de Chiapas i Tabasco a l'est. L'istme té una longitud de 200 km en el seu punt més estret, del Golf de Mèxic al Golf de Tehuantepec (de l'oceà Pacífic). La Sierra Madre del Sud acaba en aquesta regió i es transforma en una àmplia plana, l'elevació màxima de la qual és de 224m. La porció nord de l'istme és humida i tropical, mentre que la regió sud és més seca i estable i el pas del tren de Tehuantepec.
Des de temps del virregnat de la Nova Espanya, l'istme era considerat una ruta possible d'un canal interocèanic. La compra de Gadsden, d'una porció de territori del nord de Mèxic pels Estats Units, incloïa l'autorització del pas de mercaderies nord-americanes a través de l'istme per facilitar el comerç interoceànic mitjançant el transport en tren.
# FK Vėtra

El FK Vėtra Vilnius fou un club de futbol lituà de la ciutat de Vilnius.

## Història

Evolució del nom:
* 1996: FK Vėtra Rudiskes
* 2004: FK Vėtra Vilnius, en canviar de ciutat
L'any 2010 fou expulsat de la competició per problemes financers.

## Futbolistes destacats

* Clément Beaud
* Aidas Preikšaitis
* Andrius Skerla
* Darvydas Šernas
* Donatas Vencevičius

## Referències

* ↑ FIFA ir toliau baudžia Vilniaus „Vėtrą“
* ↑ "Vėtra" šalinama iš A lygos pirmenybių

## Enllaços externs

* Web oficial Arxivat 2005-10-01 a Wayback Machine.
* Perfil a la federació
* Perfil a la UEFA
# Fogassa

«Fogassa» té aquests significats:
* Dolç de rebosteria típic del País valencià. Vegeu tonya.
* Pa pla, fet sense llevat. Vegeu fogassa (pa).
* Fogassa (formatge). Peça de formatge, a les Illes Balears.
# Jaume Malatesta de Roncofreddo

Jaume Malatesta de Roncofreddo (Montecodruzzo, 1530 - Roma, 31 de març de 1600) fou fill de Leònida Malatesta de Montecodruzzo. Fou patge de Ferrante Gonzaga el 1541, capità de l'exèrcit privat dels Colonna del 1549 al 1551, capità de l'exèrcit papal del 1551 al 1552 i del 1556 al 1557, capità de l'exèrcit imperial el 1552, governador de Piombino pel duc de Florència l'octubre del 1554, i capità a l'exèrcit francès el 1557. El 1552 es va casar amb Cleòpatra Zampeschi, senyora de Roncofreddo i Montiano, filla d'Antonello Zampeschi, senyor sobirà i vicari pontifici de Forlimpopoli. Fou senyor de Roncofreddo, Montiano i Coccorano el 1557. Capità de l'exèrcit papal del 1559 al 1561 i coronel a l'exèrcit venecià el 1561, essent governador venecià de Cipro l'abril del 1563 fins al 1564. Fou governador pontifici de les Marques el juliol de 1568 i fins al 1570 i coronel de l'exèrcit del Papa el 1569. L'abril de 1560 es va casar amb Medea Ferretti, filla d'Angelo Ferretti, comte de Castelferretto. Fou fet marques de Roncofreddo i Montiano i comte de Ciola Araldi i comte de Coccorano pel Papa el 15 de desembre de 1570. El 1571 fou governador general venecià d'Albània fins al 1572, governador venecià de Bèrgam del juliol de 1573 al gener del 1574. El 1587 va heretar del seu pare el comtat de Montecodruzzo i les senyories de Gaggio, Villalta, Serra, Tornano i Ciola Araldi. Fou governador venecià de Pàdua el 1593, i capità general de Venècia el 1594. El 1600 va rebre la meitat del comtat de Pondo per cessió de Semproni Malatesta de Sogliano. Va deixar cinc fills: Maria Leònida (morta el 1603), Victòria, Carlo Felice Malatesta de Roncofreddo, Paolo (mort essent infant) i Laura Minerva (morta el 1600)
# Jaume Manresa Salvà

Jaume Manresa Salvà, de Guiamerà, (1904, Llucmajor, Mallorca - 25 de novembre de 1986, Llucmajor) fou un empresari i batle de Llucmajor durant la dictadura franquista, durant dos breus períodes (1952-53 i 1954-54).
Manresa fou un empresari de Llucmajor dedicat a la producció i exportació de licors. Entrà de regidor a l'ajuntament de Llucmajor (el 1943 ja ho era) i n'assumí la presidència durant dos breus períodes.

## Referències

* ↑ «Entre noltros. Defuncions». Llucmajor de pinte en ample, 01-12-1986.
* ↑ «Relación de exportadores». Boletín Oficial del Estado, 142. Annex 2, 19-11-1938, pàg. 32.
* ↑ Alcaraz Vich, M. «Jaume Morey Pol, un batle en temps difícils (1940-1943)». A: Actes de les Jornades d'Estudis Locals de Llucmajor. Llucmajor: Ajuntament de Llucmajor, 2018, p. 269-282.
# James Marsh

«James Marsh» té aquests significats:
* James Marsh (químic) (1794–1846), químic britànic.
* James Marsh (director) (n. 1963), director de cinema britànic.
* James Marsh (filòsof) (1794–1842), filòsof cristià trascendentalista estatunidenc, president de la Universitat de Vermont.
* James Barney Marsh (1856–1936), enginyer i dissenyador de ponts estatunidenc.
* James Harley Marsh (n. 1943), escriptor i editor canadenc.
# James Marsh (químic)

James Marsh (Londres, 2 de setembre de 1794 - Woolwich, 21 de juny de 1846) va ser un químic anglès, famós per l'invent de la prova de Marsh per a detectar arsènic.

## Treball científic

Encara que Marsh va ser més famós per la invenció de la prova que porta el seu nom, també va ser un científic i inventor qualificat que va ocupar la plaça de químic d'artilleria en el Royal Arsenal de Woolwich. Va desenvolupar l'espoleta de temps per a granades de morter i en 1830 el tub de percussió. El 1832, el HMS Castor va ser el primer vaixell que va tenir els seus canons modificats amb aquestes innovacions, que no van ser aprovades per a l'exèrcit fins al 1845, quan va començar la seva fabricació (per a l'artilleria costanera solament). Es van convertir en obsoletes el 1866. Marsh també va treballar com a ajudant de Michael Faraday en la Reial Acadèmia Militar de 1829 a 1846.

## Prova de Marsh

El 1832, Marsh va ser cridat com a químic per la fiscalia en un judici per assassinat, on un tal John Bodle va ser acusat d'haver enverinat al seu avi amb cafè amb arsènic. Marsh va realitzar la prova estàndard mitjançant la mescla d'una mostra sospitosa amb sulfur d'hidrogen i àcid clorhídric. Però tot i que havia pogut detectar l'arsènic dipositat en forma de sulfur d'arsènic groc, quan es va presentar al jurat, la mostra s'havia deteriorat, fet que va permetre al sospitós ser absolt per dubte raonable. Molest per això, Marsh va desenvolupar una prova molt millor. Va combinar un contingut d'arsènic de la mostra amb àcid sulfúric i arsènic de zinc, donant lloc al gas de arsà. El gas es va encendre i es va descompondre en arsènic metàl·lic pur que, quan es passa a una superfície freda, sembla com un dipòsit de plata-negra. La prova erra tan sensible que podia detectar arsènic en tan sols una cinquantena part d'un mil·ligram. Aquesta prova es va descriure per primera vegada en el Diari filosòfic d'Edimburg el 1836.

## Referències

* ↑ «Relat d'un mètode per separar petites quantitats d'arsènic de les substàncies amb les quals es poden barrejar».
* ↑ . P. Blakiston's Son & Co..

## Bibliografia

* Marsh J. «Account of a method of separating small quantities of arsenic from substances with which it may be mixed». Edinburgh New Philosophical Journal, 21, 1836, pàg. 229–236.
* McMuigan, Hugh. An Introduction to Chemical Pharmacology. Philadelphia: P. Blakiston's Son & Co., 1921, p. 396 – 397 [Consulta: 16 desembre 2007].
* Wanklyn, James Alfred. Arsenic. Londres: Kegan Paul, Trench, Trübner & Co. Ltd., 1901, p. 39 – 57 [Consulta: 16 desembre 2007].
* Webster, Stewart H. «The Development of the Marsh Test for Arsenic». Journal of Chemical Education, 1947, pàg. 487–490.
# Zarq Perfet

Zarq Perfet fou un poeta jueu de la segona meitat del segle xiv que probablement morí a Barcelona a principis del segle xv. Compongué, el 1364, una paràfrasi en poesia al llibre de Job, en la qual sobretot exposa el tema del pecat i el càstig. El 1406 consta com a conseller de l'aljama jueva de Castelló d'Empúries.

## Referències

* 1 2 3 «Zarq Perfet». Gran Enciclopèdia Catalana. Barcelona: Grup Enciclopèdia Catalana.
* ↑ L'autor a serfadies.es (castellà)
# Zaro

Zaro (en francès i oficialment Çaro), és un municipi de la Nafarroa Beherea (Baixa Navarra), un dels set territoris que formen Euskal Herria, al departament dels Pirineus Atlàntics i a la regió de la Nova Aquitània. Limita amb les comunes de Donazaharre al nord, Donibane Garazi al nord-oest, Aintzila al sud-est i Eiheralarre al sud.

## Demografia

Evolució demogràfica :
| 1901 | 1962 | 1968 | 1975 | 1982 | 1990 | 1999 |
| 170 | 170 | 140 | 122 | 134 | 145 | 147 |
| A partir de 1962, el cens té en compte la població resident definida com a "Population sans doubles comptes" per l'INSEE |||||||

## Presència en la literatura

Zaro té una presència important a l'acció de la novel·la Zalacaín el Aventurero (1909), de Pío Baroja. Zaro és l'aldea natal de Bautista Urbide, company d'aventures i cunyat de Zalacaín, així com el lloc al qual l'heroi s'instal·la a viure amb la seua muller i ón, al final de l'obra, ell mateix és soterrat. El penúltim capítol del llibre és, en gran part, una descripció del poble.
# Fairytale

«Fairytale» (en català, «Conte de fades») és una cançó interpretada pel cantant noruec d'origen belarús Alexander Rybak que també va ser composta i escrita per ell. La cançó va representar a Noruega al Festival de la Cançó d'Eurovisió 2009 celebrat Moscou (Rússia) i es va convertir en la guanyadora del certamen. A més a més, va ser número u en diversos països i va ocupar la novena posició al Regne Unit.

## Eurovisió 2009

La cançó va ser triada al festival noruec "Melodi Gran Premi" el 21 de febrer, guanyant amb una àmplia victòria. Va competir contra altres divuit participants a la segona semifinal d'Eurovisió el 14 de maig de 2009, des d'on va passar a la final que es va celebrar el 16 de maig i va guanyar amb 387 punts, un nou rècord del Festival de la Cançó d'Eurovisió. Va ser la tercera victòria per a Noruega.

### Rècord

A Eurovisió, Rybak va obtenir la puntuació més alta de tota la història del festival amb 387 punts (d'un màxim de 492) i també va trencar el rècord de qualificacions de 12 punts, obtenint-ne 16 (d'un màxim de 42 països). El rècord previ era de la cantant grega Helena Paparizou i de l'anglès Katrina & The Waves amb 10 qualificacions de 12 els anys 2005 i 1997 respectivament.

## Videoclip

El vídeo mostra a Alexander Rybak interpretant la cançó amb un fons canviant en blanc i negre i amb dos membres de la companyia de ball Frikar.

## Referències

* ↑ «Norway: Alexander Rybak to Eurovision». ESCToday, 21-02-2009. [Consulta: 21 febrer 2009].
* ↑ Fisher, Luke. «Norway: Alexander Rybak wins Norwegian Melodi Grand Prix!». Oikotimes, 21-02-2009. Arxivat de l'original el 24 de febrer de 2009. [Consulta: 21 febrer 2009].
# Ōshima

Ōshima (大島町, Ōshima-machi) és una vila i municipi de la subprefectura d'Ōshima, a Tòquio, Japó. Les activitats principals de l'illa són la pesca, l'artesania i el turisme estacional.

## Geografia

El municipi d'Ôshima ocupa tota l'Izu Ōshima, a l'arxipèleg d'Izu situat a la mar de les Filipines, a 120 quilòmetres al sud del centre de Tòquio.

## Història

Encara avui no se sap amb seguretat quan van començar a ser habitada l'illa, però les troballes arqueològiques de la zona són del període Jomon i l'illa ja s'esmenta en documents de principis del període Nara. L'any 1878, quan l'illa pasa a formar part de l'antiga prefectura de Tòquio, es van crear sis pobles (Okada, Motomura, Senzu, Nomashi, Sashikiji i Habuminato) sota la jurisdicció de la subprefectura d'Ōshima l'1 d'abril de 1908. El mateix dia, però de 1955, els sis pobles s'uniren per crear la nova vila d'Ôshima. Durant la dècada de 1930, l'illa es convertí en un destí per als suïcides, registrant-se més de 800 l'any 1935. El volcà central de l'illa, el mont Mihara, va erupcionar repetidament el 1965 i el 1986, forçant evacuacions temporals de l'illa. El 16 d'octubre de 2013, el tifó número 26 (Wipha en anglès) va passar per l'illa i provocant, entre d'altres desgràcies, un desprendiment de terra que va matar 35 persones.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 7.137 | 7.908 | 10.045 | 12.838 | 12.090 | 10.889 | 10.734 |
| 1990 | 2000 | 2010 | 2020 | 2030 | 2040 | 2050 |
| 10.014 | 9.224 | 8.454 | 7.087 | - | - | - |

## Transport
### Aire

* Aeroport d'Ōshima

### Mar

A la vila existeixen tres ports aptes per als vaixells comercials i el transport: Motomachi, Okada i Habu.

### Carretera

No hi ha cap carreter nacional, les úniques que existeixen depenen del Govern Metropolità de Tòquio.
* Metropolitana 207 - Metropolitana 208 - Metropolitana 209 - Metropolitana 210

## Agermanaments

* Kamo, prefectura de Niigata, Japó.
* Yamagata, prefectura de Yamagata, Japó.
* Akiruno, Tòquio, Japó.
* Hilo, Hawaii, EUA.

## Referències

* ↑ https://map.yahoo.co.jp/address?ac=13361
* ↑ https://www.metro.tokyo.lg.jp/english/about/links/municipalities.html
* ↑ «Japan's Fiery Pit of Death». , May 10, 1936.
* ↑ Kyodo, Jiji. «Izu-Oshima Island holds memorial for mudslide victims of Typhoon Wipha». The Japan Times. Arxivat de l'original el 12 de desembre 2013. [Consulta: 8 December 2013].
* ↑ Statistics Bureau of Japan
# Javad Nekounam

Javad Nekounam (persa: جواد نکونام) (nascut el 7 de setembre de 1980 a Rayy, Iran) és un exfutbolista professional iranià.
Va jugar la major part de la seva carrera amb el Pas Tehran F.C. i amb el CA Osasuna, equip aquest darrer amb el qual va jugar 197 partits oficials, i hi marcà 31 gols en les seves dues etapes al club, del qual fou capità. També va jugar als Emirats Àrabs Units, Kuwait i Qatar, durant 18 temporades en total.

## Enllaços externs

* Javad Nekounam a BDFutbol
* Fitxa oficial a TeamMelli Arxivat 2005-12-23 a Wayback Machine.
* Javad Nekounam a National-Football-Teams.com (anglès)
Javad Nekounam amb l'Iran - Plantilles de navegació :
Selecció de futbol de l'Iran – Copa del Món de Futbol de 2006
1 Mirzapour •
2 Mahdavikia •
3 Bakhtiarizadeh •
4 Golmohammadi •
5 Rezaei •
6 Nekounam •
7 Zandi •
8 Karimi •
9 Hashemian •
10 Daei •
11 Khatibi •
12 Roudbarian •
13 Kaebi •
14 Teymourian •
15 Arash Borhani •
16 Enayati •
17 Kazemian •
18 Navidkia •
19 Sadeghi •
20 Nosrati •
21 Madanchi •
22 Talebloo •
23 Shojaei •
Entrenador: Ivanković
Selecció de futbol de l'Iran – Copa del Món de Futbol de 2014
1 Ahmadi •
2 Heydari •
3 Hajsafi •
4 Hosseini •
5 Sadeghi •
6 Nekounam •
7 Shojaei •
8 R. Haghighi •
9 Jahanbakhsh •
10 Ansarifard •
11 Haddadifar •
12 A. Haghighi •
13 Mahini •
14 Teymourian •
15 Montazeri •
16 Ghoochannejhad •
17 Alenemeh •
18 Rahmani •
19 Beikzadeh •
20 Beitashour •
21 Dejagah •
22 Davari •
23 Pooladi •
Seleccionador: Queiroz :
# Javalambre

Javalambre és un pic situat al sud d'Aragó, a la comarca de Gúdar-Javalambre situada a la província de Terol a la serralada del mateix nom. La seua altura és de 2.020 metres. A la serralada hi ha una xicoteta estació d'esquí, Aramón Javalambre, la qual disposa actualment de sis quilòmetres de pistes.

## Referències

* ↑ «Javalambre, sierra de - Gran Enciclopedia Aragonesa OnLine» (en castellà). GEA, 21-01-2015. Arxivat de l'original el 2015-01-21. [Consulta: 6 abril 2024].
# Xiuladora cuanegra

La xiuladora cuanegra (Pachycephala melanura) és un ocell de la família dels paquicefàlids (Pachycephalidae).

## Hàbitat i distribució

Habita boscos, manglars i vegetació secundària al nord d'Austràlia, Arxipèlag de Bismarck i nord de les illes Salomó.

## Referències

* ↑ «Xiuladora cuanegra». Cercaterm. TERMCAT, Centre de Terminologia. Rev. 20/04/2023(català)
# Xiuladora de Biak

La xiuladora de Biak (Pachycephala melanorhyncha) és un ocell de la família dels paquicefàlids (Pachycephalidae).

## Hàbitat i distribució

Habita els boscos de l'illa de Biak, prop del nord-oest de Nova Guinea.

## Taxonomia

Ubicada per molts autors dins l'espècie Colluricincla megarhyncha, ha estat modernament classificada com una espècie de ple dret dins el gènere Pachycephala, arran els treballs de Marti et al. 2018.

## Referències

* ↑ PZ Marti, J Fjeldså, M Irestedt i KA Jønsson. 2018. Molecular phylogenetics and species limits in a cryptically coloured radiation of Australo-Papuan passerine birds (Pachycephalidae: Colluricincla). Molecular Phylogenetics and Evolution 124: 100–105.
# Xiuladora de Borneo

La xiuladora de Borneo(Pachycephala hypoxantha) és una espècie d'ocell de la família dels paquicefàlids (Pachycephalidae) que habita els boscos de les muntanyes de Borneo.

## Referències

* ↑ «Xiuladora de Borneo». Cercaterm. TERMCAT, Centre de Terminologia. Rev. 20/02/2021(català)
* ↑ Phillipps, Quentin; Phillipps, Karen. Phillipps’ Field Guide to the Birds of Borneo. John Beaufoy Publishing, 2011. ISBN 978-1-906780-56-2.
# Jennerstown

Jennerstown és una població dels Estats Units a l'estat de Pennsilvània. Segons el cens del 2000 tenia 714 habitants.

## Demografia

Segons el cens del 2000, Jennerstown tenia 714 habitants, 302 habitatges, i 212 famílies. La densitat de població era de 142,8 habitants per quilòmetre quadrat.
Dels 302 habitatges en un 25,8% hi vivien nens de menys de 18 anys, en un 58,9% hi vivien parelles casades, en un 6,6% dones solteres, i en un 29,8% no eren unitats familiars. En el 27,2% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,77.
Per edats la població es repartia de la següent manera: un 19,2% tenia menys de 18 anys, un 5,5% entre 18 i 24, un 27,9% entre 25 i 44, un 27,7% de 45 a 60 i un 19,7% 65 anys o més.
L'edat mediana era de 44 anys. Per cada 100 dones de 18 o més anys hi havia 94,3 homes.
La renda mediana per habitatge era de 39.886 $ i la renda mediana per família de 46.111 $. Els homes tenien una renda mediana de 28.750 $ mentre que les dones 22.273 $. La renda per capita de la població era de 19.540 $. Entorn del 4,2% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jennerstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Jennerstown». American Fact Finder. Oficina del Cens dels Estats Units, 12-01-2010.
# Ióssif Xklovski

Ióssif Samuílovitx Xklovski (en rus Ио́сиф Самуи́лович Шкло́вский) (Hlúkhiv, Imperi Rus, 1 de juliol de 1916 – Moscou, 3 de març de 1985) va ser un astrònom i astrofísic soviètic recordat pels seus treballs sobre l'astrofísica teòrica. També es va interessar al fenomen de l'existència eventual de vida extraterrestre.
Va obtenir el Premi Lenin l'any 1960 així com la Medalla Bruce el 1972. L'asteroide 2849 Shklovskij du el seu nom. Va esdevenir membre de l'Acadèmia Russa de les Ciències a principis del 1966.
# Fiord de Troll

El fiord del Troll (o Trollfjorden en noruec) és un petit fiord de 2 quilòmetres de longitud entre els arxipèlags noruecs de les Lofoten i les Vesterålen, però administrativament ubicat al municipi de Hadsel, que és un municipi de Nordland. Amb la seva estreta i muntanyosa entrada, el fiord avança cap a l'oest des de l'estret de Raftsundet. El nom deriva de troll, una figura de la mitologia nòrdica.
El fiord arriba a màxim de 800 metres d'amplada. Les muntanyes que envolten el Trollfjord són d'entre 600-1100 metres d'altura. Està envoltat pel Trolltindan (1084 metre) al sud i el Blåfjell (998 metres) i el Hohe Litlkorsnestinden (980 metres) al nord. El Trollfjord pot arribar a 72 metres al seu punt més profund.
Els transbordadors Hurtigruten prenen un petit desviament cap al Trollfjord al camí de Bergen a Kirkenes. També és popular travessa el fiord amb altres creuers. Fins al 1960 hi havia una cascada al final del Trollfjord que ara és redirigida per a l'energia hidroelèctrica.

## Referències

* ↑ «The Trollfjord (Lofoten Adventure AS)». Arxivat de l'original el 2011-03-12. [Consulta: 17 octubre 2015].